section_heading: Povijest
paragraph_text: Godine 1975. ovdje je otvoren stalni izložbeni postav. Čine ju prirodoslovni, arheološki, kulturno-povijesni i stalne izložbene postavke fotografija pod nazivom „Život i običaji ljudi travničkog kraja". Od 2015. muzej je bogatiji za jednu zbirku „Gemyland", posvećenu autohtonoj pasmini tornjaku i procesu priznavanja ove pasmine, dar Almira Šabanovića. U dvorištu muzeja je parna lokomotiva „Ćiro“. Prirodoslovnu zbirku čine izlošci sa svih krajeva svijeta i s prostora BiH. Prikazani su u nekoliko odjeljaka: paleontološkom, minerološko-petrografskom i zoološkom odjeljku. Tu su preparirane egzotične životinje, školjke i ini organizmi iz mora, fosili, rude i minerali. Ovaj je zbirka baštinjena zbirka Velike nadbiskupijske gimnazije u Travniku koja je osnovana 1882. godine. Zbirka je osnovana 1884. godine u okviru Gimnazije, a utemeljio ju je profesor pater Erik von Brandis.<ref>Travnički vjesnik Fundus od 80.000 eksponata privlači turiste iz cijelog svijeta , 22. siječnja 2016. (pristupljeno 1. studenoga 2018.) Muzejski fundus čini osamdeset tisuća izložaka.<ref>Travnički vjesnik Turistička ponuda Zavičajnog muzeja Travnik , 3. ožujka 2016. (pristupljeno 1. studenoga 2018.) Muzej njeguje očuvanje nematerijalne baštine. Pokrenuli su projekte radionice tkanja, poput drevne tehnike tkanja pamučne tkanine - beza, revitalizacije starih obrta, radionica lončarstva, izrade glinenog posuđa na ručnom kolu (kod Travnika njegovala se u selu Pulac).<ref>Travnički vjesnik avaz.ba: TRAVNIK Stari zanati i tradicija ne zaslužuju da odu u zaborav, 11. kolovoza 2016. (pristupljeno 1. studenoga 2018.) Danas je jedinim zavičajnim muzejem na području Srednjobosanske županije.